(Apstiprināts ar

Ministru kabineta

2019. gada

rīkojumu Nr.       )

**Jaunās paaudzes Integrētās iekšlietu informācijas sistēmas (IIIS2)**

**projekta apraksts (kopsavilkums)**

Projekta "Jaunās paaudzes Integrētā iekšlietu informācijas sistēma (IIIS2)" (turpmāk – projekts) virsmērķis ir izveidot vienotu un efektīvu pārbaužu un pirmstiesas izmeklēšanas procesu elektronisku pārvaldības sistēmu, nodrošinot pamatu e-lietas izveidei, samazinot izmeklēšanas termiņus un izdevumus, kā arī nodrošinot datu pieejamību sabiedrībai.

**Projekta mērķi**

1. Izveidot efektīvu, vienotu un drošu pārbaužu un lietas materiālu pārvaldības procesu un integrēt e-lietā.

2. Pilnveidot informācijas apmaiņas procesu komunikācijai ar sabiedrību.

**Darbības projekta mērķu sasniegšanai**

|  |  |
| --- | --- |
| Nr. p. k. | Darbības (apakšdarbības) nosaukums |
| 1. | Projekta vadība un administrēšana.  Projekta vadība ietver sevī šādus uzdevumus:  1) projekta mērķu un rezultātu sasniegšana;  2) projekta darbību īstenošana atbilstoši apstiprinātajam projekta iesniegumam, budžetam un laika plānam;  3) partneru iesaistes koordinēšana;  4) projekta uzraudzības padomes darba organizēšana;  5) projekta finanšu plūsmas plānošana un kontrole;  6) projekta finanšu un resursu uzskaite, tai skaitā grāmatvedības kārtošana;  7) publisko iepirkumu organizēšana projekta darbību īstenošanai;  8) ar projektu saistītās informācijas pārvaldības organizēšana |
| 2. | Informācijas sistēmas izstrādes un iegādes tehniskās specifikācijas izstrāde, programmatūras izstrāde, uzraudzība, testēšana, ieviešana:  1) tiesībsargājošo iestāžu sākotnējo procesu elektronizācija;  2) vienotas informācijas sistēmas lietošanas platformas izstrāde;  3) elektronisko lietu kataloga izveide;  4) repozitorija izveide;  5) datu apmaiņas nodrošināšana ar iekšējām un ārējām informācijas sistēmām;  6) informācijas meklēšanas, analīzes, atskaišu un statistikas rīka izveide;  7) koplietošanas klasifikatoru izveide;  8) rīku izstrāde e-lietas informācijas resursu drošībai un aizsardzībai |
| 3. | Izstrādātās programmatūras drošības un veiktspējas audits.  Izstrādātās programmatūras drošības audits.  Izstrādātās programmatūras veiktspējas audits |
| 4. | Apmācības lietotājiem un administratoriem.  Apmācības administratoriem un tiem informācijas sistēmas lietotājiem, kuri, izmantojot informācijas sistēmu, nodrošina pakalpojumu sniegšanu |
| 5. | Publicitātes pasākumi |

**Plānotie projekta rezultāta rādītāji**

|  |  |  |  |  |  |
| --- | --- | --- | --- | --- | --- |
| Nr.  p. k. | Rezultāta rādītājs | Mērvienība | Sākotnējā vērtība | Sasniedzamā vērtība divus gadus pēc projekta beigām | Sasniedzamā vērtība trīs gadus pēc projekta beigām |
| 1. | Pakalpojuma  "E-dokumentu vadība" ietvaros elektroniski sagatavoto, saskaņoto, nosūtīto dokumentu skaits gadā | skaits gadā | 0 | 200 000 | 250 000 |
| 2. | Projekta ietvaros ieviesto publisko e-pakalpojumu izmantošanas gadījumu skaits gadā | skaits gadā | 267 600 | 300 000 | 350 000 |
| 3. | Dokumentu skaits, ar kuriem elektroniskā formā iepazīstināti lietas dalībnieki kriminālprocesos | gab. | 0 | 5000 | 6000 |
| 4. | E-lietu (hibrīdlietu) skaits, ar kurām dalībnieki iepazīstināti elektroniskā formā | gab. | 0 | 100 | 150 |
| 5. | Ieroču aprites informācijas sniegšanas process | dienas | 6 | 1 | 1 |

**Plānotie projekta iznākuma rādītāji**

|  |  |  |  |
| --- | --- | --- | --- |
| Nr.  p. k. | Iznākuma rādītājs | Mērvienība | Sasniedzamā vērtība projekta beigās |
|  | Pilnveidoti, izstrādāti pakalpojumi | skaits | 14 |
|  | Pilnveidoti, izstrādāti procesi | skaits | 11 |
|  | Centralizēta, atvērta informācijas sistēmu platforma | skaits | 1 |

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa rezultāta rādītājos**

Projekta iznākumi un rezultāti ir vērsti uz šādu specifiskā atbalsta mērķu (turpmāk ­– SAM) sasniegšanu:

1. nodrošināt lietotājiem draudzīgus publiskos pakalpojumus;
2. nodrošināt publiskā sektora darbības efektivitāti;

3) nodrošināt valsts informācijas sistēmās esošo datu izmantošanu citās valsts un pašvaldību iestādēs, nepieprasot datu subjektiem iesniegt tos atkārtoti;

4) radīt priekšnosacījumus publiskās pārvaldes rīcībā esošās informācijas izmantošanai ārpus publiskā sektora, tai skaitā lai nodrošinātu tās izmantošanu uzņēmējdarbības, analīzes u. c. mērķiem.

Projekta ietvaros izveidojamās integrētās iekšlietu informācijas sistēmas(IIIS2) un izstrādājamās e-lietas informācijas sistēmu platformas risinājumi ir vērsti uz sabiedrībai un komersantiem paredzētu e-pakalpojumu izstrādi, tādējādi sniedzot būtisku ieguldījumu SAM rezultāta rādītājos pirmstiesas izmeklēšanas pakalpojumu mērķauditorijas kontekstā. Projekta ietvaros paredzēts izstrādāt dažādus elektroniskos pakalpojumus.

Elektroniska datu apmaiņa izmeklēšanas un tiesvedības procesu ietvaros veicinās valsts pārvaldes iestāžu darbības efektivitāti.

Sagatavojot un publicējot atvērtos datus Datu publicēšanas platformā (10 datu kopas), projekts paaugstinās Latvijas reitingu *PSI Scoreboard* attiecībā uz datu atkalizmantošanas indeksu.

Īstenojot projekta pasākumus, tiks dots ieguldījums arī SAM iznākuma rādītājos – izstrādāta atvērta informācijas sistēmas platforma un pilnveidoti 11 procesi.

Projekta ietvaros pilnveidojamo procesu izvēli pamato nozares politikas plānošanas dokumentos definētās prioritātes, kā arī SAM.

Projekta īstenošana nodrošinās ieguldījumu SAM rezultāta rādītājos atbilstoši Ministru kabineta 2015. gada 17. novembra noteikumu Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" 7.1. un 7.2. apakšpunktā minētajiem iznākuma un rezultāta rādītājiem:

1) pilnveidoti 11 darbības procesi (pilnveidojamie procesi pēc to satura un mērķa savstarpēji nepārklājas un ir atšķirīgi);

2) pilnveidoti deviņi pakalpojumi, un izveidoti pieci jauni pakalpojumi.

Projekta ietvaros tiks pilnveidoti šādi darbības procesi, kā arī pilnveidoti un izveidoti šādi pakalpojumi:

1) pārbaužu un lietas materiālu vienots pārvaldības process e-lietas ietvaros (procesa ietvaros tiks izveidoti divi jauni pakalpojumi – "Vienotā darba vide" un "E-dokumentu vadība (pārvaldība)");

2) e-lietu uzskaites, piekļuves tiesību kontroles un lietas datu apmaiņas process (procesa ietvaros tiks izveidots jauns pakalpojums "E-lietas katalogs");

3) e-dokumentu, lietas materiālu pārvaldīšanas, uzglabāšanas process (procesa ietvaros tiks izveidots jauns pakalpojums "Repozitorijs");

4) komunikācijas ar iedzīvotājiem, ziņu sniegšanas un pieprasīšanas process (procesa ietvaros tiks izveidots jauns pakalpojums "Mani dati e-lietā" un pilnveidots pakalpojums "Informācijas sniegšanas un pieprasīšanas   
e-pakalpojums");

5) informēšanas process par meklējamām mantām un personām (procesa ietvaros tiks pilnveidoti divi pakalpojumi – "Meklējamo personu un mantu identifikācija" un "Meklējamo mantu un personu publicēšana");

6) ieroču aprites informācijas sniegšanas process (procesa ietvaros tiks pilnveidots pakalpojums "Ieroču aprites uzraudzība un kontrole");

7) klasifikatoru salāgošanas un apmaiņas process (procesa ietvaros tiks pilnveidots pakalpojums "Koplietošanas klasifikatoru izplatīšanas pakalpojums");

8) iedzīvotāju, valsts un pašvaldības iestāžu informēšanas process par reģistrētajiem notikumiem, administratīvajiem pārkāpumiem un noziedzīgiem nodarījumiem (statistisko datu apstrāde un iegūšana) (procesa ietvaros tiks pilnveidots pakalpojums "Atvērtie dati un statistika");

9) statistikas un datu pieejamības un meklēšanas process (procesa ietvaros tiks pilnveidots pakalpojums "Datu analīzes un statistikas pakalpojums");

10) e-lietas kontroles un uzraudzības process (procesa ietvaros tiks pilnveidots pakalpojums "Lietu uzraudzība un termiņu kontrole");

11) e-lietas informācijas resursu drošības un aizsardzības process (procesa ietvaros tiks pilnveidots pakalpojums "Informācijas resursu administrēšanas pakalpojums").

Projekta īstenošana sekmēs:

1) Informācijas sabiedrības attīstības pamatnostādnēs 2015.–2020. gadam noteikto mērķu sasniegšanu;

2) publiskās pārvaldes efektivitāti;

3) publiskās pārvaldes informācijas pieejamību.

**Saistība ar iepriekšējā plānošanas perioda projektu Nr. 3DP/3.2.2.1.1/13/IPIA/CFLA/013 "Prokuratūras informācijas sistēmas projekts tiesu sistēmas attīstībai"**

Atbilstoši projekta plānotajām izmaksām sistēmas izstrādes izmaksas ir 3 800 000 *euro*, papildus katru gadu uzturēšanas izmaksas 549 000 *euro*. Kopā 15 gados izstrādes un uzturēšanas izmaksas ir 9 839 000 *euro*.

Projekta īstenošanas rezultātā amatpersonu darba laika ietaupījumu ir paredzēts izmantot, lai uzlabotu ar viņu darbu saistīto pakalpojumu vai funkciju izpildes kvalitāti.

Projekta īstenošanas sociālekonomiskais ieguvums 15 gadu periodā sasniedz 45 236 958 *euro* (diskontētā summa 29 505 343 *euro*), un tas ir būtiski lielāks par projekta investīciju un uzturēšanas izmaksām 15 gadu periodā (549 000 *euro*), kas kopā veido izmaksas 9 839 000 *euro* (projekts + uzturēšana).

Iekšlietu ministrs S. Ģirģens